Սակայն Լուկյանովն այս հեռանկարն անհավանական է համարում՝ նշելով, որ ներքաղաքական առումով առաջիկա վեց տարում Պուտինը փորձելու է այնպես վերակառուցել համակարգը, որպեսզի կարողանա հանգիստ հեռանալ: «Չեմ կարծում, որ Պուտինը պատրաստվում է ընդմիշտ կառավարել երկիրը, ինչպես Նազարբաեւը Ղազախստանում կամ Ռոբերտ Մուգաբեն Զիմբաբվեում: Պուտինն այլ կերպ է պատկերացնում իր քաղաքական կարիերայի ավարտը: Նա փորձելու է պատրաստել համակարգն իր հեռանալուն: Այն վերակառուցել այնպես, որ հնարավոր լինի կառավարել առանց իր ուղղակի մասնակցության»,- մեզ հետ զրույցում նշում է Լուկյանովը՝ հավելելով, որ եթե 2024 թ.-ին ստեղծվի այնպիսի իրավիճակ, որ Պուտինը ստիպված լինի մնալ, ապա դա կլինի նրա անձնական տապալումը: